section_heading: Povijest izviđača
paragraph_text: Tijekom Domovinskog rata izviđačke jedinice su posustale s radom, dijelom zbog nerazumijevanja lokalnih i vjerskih vođa, usprkos tome što su se baš izviđači prvi uključili u obranu domovine. Godine 1993. Savez izviđača Hrvatske obnavlja svoje članstvo u Svjetskoj organizaciji izviđačkog pokreta (WOSM). U novije vrijeme ponovno sve više mladih počelo sudjelovati u izviđačima tako da je 2005. bilo registrirano 4.100 izviđača.